נוסח לדיון בוועדת העבודה הרווחה והבריאות של הכנסת ביום 22.12.10:

סימוכין: 04758110
הצעת חוק ניירות ערך (תיקון מס' 44), התשע"א–2010
	הוספת סעיף 52יד1
	1.
	בחוק ניירות ערך, התשכ"ח–1968‏
, אחרי סעיף 52יד יבוא:

	
	
	"דחיית פירעון התחייבות כלפי בעל שליטה בתאגיד מדווח
	52יד1.
	(א)
בעל שליטה בתאגיד מדווח המחזיק בתעודות התחייבות, לא יהיה זכאי לפירעון ההתחייבויות כלפיו מאת התאגיד המדווח אלא לאחר שהתאגיד המדווח פרע במלואן את כל התחייבויותיו כלפי מחזיקים אחרים בתעודות התחייבות , לרבות תשלום ריבית והפרשי הצמדה, על פי הקבוע בשטר הנאמנות; בסעיף זה –

	
	
	
	
	
	
	"בעל שליטה בתאגיד מדווח" – בעל שליטה בתאגיד מדווח חדל פירעון, או בתאגיד מדווח שהודיע כי אין באפשרותו לפרוע את התחייבויותיו לפי תעודות התחייבות או שלא פרע במועד את התחייבויותיו כאמור;

	
	
	
	
	
	
	"החזקה" – כהגדרתה בסעיף 1, למעט החזקה  בתעודות התחייבות של בעל שליטה בתאגיד מדווח באמצעות אחד מאלה:


	
	
	
	
	
	
	
	(1)
התאגיד המדווח שהנפיק תעודות התחייבות;

	
	
	
	
	
	
	
	(2)
חברה שהתאגיד המדווח שהנפיק תעודות התחייבות הוא בעל מניות יחיד בה;

	
	
	
	
	
	
	
	(3)
משקיע מהמשקיעים המנויים בפרטים (1) עד (4) לתוספת הראשונה;

	
	
	
	
	
	
	
	(4)
בעל השליטה בתאגיד מדווח עצמו, משעה שתעודות ההתחייבות הונפקו לראשונה;

	
	
	
	
	
	
	"חדלות פירעון" – לרבות במסגרת הליכי פירוק או כינוס נכסים לפי פקודת החברות [נוסח חדש], התשמ"ג–1983, או בהליכי פשרה או הסדר לפי סעיף 350 לחוק החברות;

	
	
	
	
	
	
	"תאגיד מדווח" – תאגיד שחלה עליו חובת דיווח לפי סעיף 36;

	
	
	
	
	
	
	"תעודות התחייבות" – כהגדרתן בסעיף 35א." 

	
	
	
	
	
	
	

	
	
	
	
	
	
	(ב)
הוראות סעיף קטן (א) לא יחולו בהתקיים אחד מאלה:

	
	
	
	
	
	
	
	(1)
נקבע אחרת, במפורש, בהסכמה בין התאגיד המדווח לבין המחזיקים האחרים בתעודות ההתחייבות, שהתקבלה ברוב של 75% מהמצביעים באסיפה של מחזיקי תעודות ההתחייבות מאותה סדרה, ובלבד שלעניין כינוס אסיפה זו ולעניין ההצבעה בה לא תבוא בחשבון הצבעתם של בעלי שליטה בתאגיד המדווח המחזיקים בתעודות ההתחייבות;

	
	
	
	
	
	
	
	(2)
נקבע אחרת במסגרת פשרה או הסדר שאושרו לפי סעיף 350 לחוק החברות.


חבר הכנסת חיים כץ 
� ס"ח התשכ"ח, עמ' 234; התש"ע, עמ' 617.

